|  |  |
| --- | --- |
| **Ime i prezime nastavnika:** | Valerija Ivanac-Jelenčić |
| **Datum/vrijeme održavanja sata/radionice** | travanj |
| **Sadržajna cjelina** | **4. Projekt / Celebrity efekt** |
| **Razred** | 1. razred |
| **Nastavna jedinica** | **4. 2. Utjecaj oglašavanja na stvaranje slike o sebi**  (medijska pismenost) |
| **Tema** | Mladi i reklame |
| **Ključni pojmovi** | - utjecaj oglašavanja na mlade  -prave i lažne vrijednosti  -potrošačko društvo |
| **Cilj nastavne jedinice** | Analizirati kako oglašavanje u medijima utječe na stvaranje slike o sebi; |
| **Obrazovna postignuća** | -prepoznati utjecaj medija na oblikovanje nečije osobnosti  -procijeniti eventualnu štetnost  utjecaja reklama na razvoj pojedinca |
| **Tijek aktivnosti**    **(Artikulacija sata)**    **Sadržaji: uvod, obrada, završni dio** | UVOD (najava teme)  Uvodni razgovor o odjeći koju učenici nose (zašto su izabrali baš takve hlače, majice, tenisice; što je utjecalo na njihov izbor odjeće i obuće)  OBRADA  **1.aktivnost**  Učenici će dobiti zadatak otići na internetske portale koje prate i/ili instagram profile osoba koje prate (*influencera*) te pronaći i zabilježiti na kakve su sve reklame naišli (moda, kozmetika, usluge…). Prokomentirat će reklame i ukratko raspraviti o temi.  **2.aktivnost**  Učenicima se pokazuje niz fotografija mladića i djevojaka. Njihov će zadatak biti izdvojiti fotografije osoba koje smatraju lijepima, zatim će obrazložiti svoj izbor.  **3.aktivnost**  Učenici imaju zadatak pronaći na internetu fotografije koje prikazuju osobu u prirodnom izdanju i fotošopiranu.  Ukratko trebaju opisati u čemu je razlika na prikazanim fotografijama. Fotografije su povod za raspravu o tome koliko su fotografije vjerodostojne i kako fotografije „savršenih“ lica utječu na njih.  **4.aktivnost**  Svaki učenik treba pripremiti i prikazati jednu svoju fotografiju bez uređivanja, a zatim tu istu fotografiju treba urediti u fotošopu. Kad završe s radom, svaki će učenik pokazati svoje fotografije i obrazložiti što je promijenio i zašto.  **5.aktivnost**  Sve prethodne aktivnosti poticaj su za raspravu na zadanu temu: *Koliko je naša želja za promjenom izgleda potaknuta nametnutim standardima ljepote*.  ZAVRŠNI DIO  Učenici će ukratko iznijeti svoja razmišljanja o reklamama i njihovu utjecaju na mlade, s naglaskom na neke negativne posljedice slijepog praćenja trendova (npr. poremećaji u prehrani) |
| **Sredstva i materijali** | -mobiteli, računala  -internetske stranice po izboru učenika |
| **Predviđeno trajanje aktivnosti** | 4 školska sata |
| **Učenički uradci, izrađeni materijali, fotografije** | -učeničke fotografije  -PPT prezentacije |
| **Dodatni sadržaji, poveznice, literatura** | -internetske stranice po izboru učenika |